section_heading: Župa Grude - Sv. Kate
paragraph_text: thumb|200px|Crkva Sv. Katarine u Grudama Područje grudske župe u 18. stoljeću (1743. – 1768.) pripadalo je župi Drinovci, dok u 19. stoljeću današnju župu dijele župe Ružići i Gorica. 1895. osnovana je župa Grude, zbog udaljenosti naselja od središta ovih župa, ali i povećanog broja vjernika. Na teritoriju župe nalaze se tri crkve: crkva Sv. Katarine u Grudama, crkva Sv. Jure u Dragićini, te zavjetna crkva Sv. Izidora na Cerama. 1743. na području župe bila su 24 doma i 212 vjernika, dok je u vrijeme osnivanja župe (1895.) bilo 2464 vjernika i 416 domova. 2002. u župi je bilo približno 1000 domova s 4200 vjernika. Župni stan podigao je prvi župnik fra Leonard Radoš 1895., ali ju je potres 1923. oštetio. Obnovljena je trudom fra Gabrijela Grubišića (župnik 1920. – 1940.). Velika impozantna grudska crkva započeta je 1923. godine, a pokrivena tek 1939. Koncem 1968. u crkvi je postavljen novi oltar, dar fra Špire Andrijanića. Gradnja nove župne kuće počela je 1980., za vrijeme župnikovanja fra Bernarda Marića, koji je preminuo u rujnu 2020. godine i najduže je od svih svećenika djelovao na području općine Grude (Župe Grude, Ružići, Gorica - Sovići). Crkvu Svete Kate u Grudama u konačnici su izgradili fra Bernard Marić, fra Ante Šaravanja i fra Stanko Pavlović nakon skoro dva desetljeća radova. Crkva je dobila i novi plato, te je se smatra jednom od najljepših i jedinstvenih u svijetu.